CELEX: 62011CN0647
Language: lv
Date: 2011-12-19 00:00:00
Title: Lieta C-647/11 P: Apelācijas sūdzība, ko par Vispārējās tiesas (pirmā palāta) 2011. gada 12. oktobra spriedumu lietā T-312/07 Dimos Peramatos/Eiropas Komisija 2011. gada 19. decembrī iesniedza Dimos Peramatos

18.2.2012   
            
            
               LV
            
            
               Eiropas Savienības Oficiālais Vēstnesis
            
            
               C 49/18
            
         Apelācijas sūdzība, ko par Vispārējās tiesas (pirmā palāta) 2011. gada 12. oktobra spriedumu lietā T-312/07 Dimos Peramatos/Eiropas Komisija 2011. gada 19. decembrī iesniedza Dimos Peramatos
   (Lieta C-647/11 P)
   2012/C 49/30
   Tiesvedības valoda — grieķu
   
      Lietas dalībnieki
   
   
      Apelācijas sūdzības iesniedzēja: Dimos Peramatos (pārstāvis — G. Gerapetritis, advokāts)
   
      Otra lietas dalībniece: Eiropas Komisija
   
      Apelācijas sūdzības iesniedzēja prasījumi:
   
   
               —
            
            
               atcelt Vispārējās tiesas spriedumu tiktāl, ciktāl tajā noraidīta prasība, ar kuru tika lūgts noteikt, ka apelācijas sūdzības iesniedzējai nepastāv nekāds pienākums atmaksāt naudas summas, kuras tā saņēma programmas LIFE97/ENV/GR/000380 ietvaros, vai, pakārtoti, grozīt apstrīdēto lēmumu, nosakot pašvaldībai pienākumu samaksāt EUR 93 795,32, kas atbilst summai, kura aprēķināta kā neatbilstīgie izdevumi, kā to ir apstiprinājusi pati Komisija;
            
         
               —
            
            
               nodot lietu atpakaļ Vispārējai tiesai atkārtotai lietas izskatīšanai;
            
         
               —
            
            
               piespriest Eiropas Komisijai atlīdzināt visus tiesāšanās izdevumus, kā arī izdevumus, kas apelācijas sūdzības iesniedzējai radušies saistībā ar atlīdzību advokātiem.
            
         
      Pamati un galvenie argumenti
   
   Savas apelācijas sūdzības pamatojumam apelācijas sūdzības iesniedzēja ir izvirzījusi divus pamatus.
   
               1.
            
            
               Starp Dimos Peramatos (Perama pašvaldība) un Eiropas Komisiju 1997. gada 17. jūlijā noslēgtās vienošanās par finansējumu ar numuru C (97)/1997/final/29 saistībā ar darbības, kas izriet no LIFE programmas, īstenošanu un šo vienošanos reglamentējošā tiesiskā regulējuma (Regula Nr. 1973/92) kļūdaina interpretācija tiktāl, ciktāl Vispārējā tiesa ir secinājusi, ka pašvaldības pienākums nodrošināt koku sastādīšanu, kas izriet no šīs vienošanās par finansējumu, nav ticis pareizi izpildīts.
            
         
               2.
            
            
               Labas pārvaldības un tiesiskās drošības principu kļūdaina interpretācija un neievērošana, jo pārsūdzētā sprieduma daļā, kas attiecas uz pienākumu norādīt pamatojumu saistībā ar nelabvēlīgiem Savienības iestāžu pieņemtajiem administratīvajiem aktiem, ir ietverts nepietiekams pamatojums.